కార్తికేయ శర్మ

కార్తికేయ శర్మ  (జననం 1981 మే 14) హర్యానాకు చెందిన రాజకీయ నాయకుడు. ఆయన 2022 రాజ్యసభ ఎన్నికలలో హర్యానా నుండి స్వతంత్ర అభ్యర్థిగా రాజ్యసభ సభ్యుడిగా ఎన్నికయ్యాడు.

ఆయన జాతీయ, ఇంగ్లీష్, హిందీ & 7 ప్రాంతీయ భాషలతో సహా పలు వార్తా ఛానెల్‌లను (ఛానెల్ న్యూస్‌ఎక్స్, ఇండియా న్యూస్ హర్యానా, ఇండియా న్యూస్ మధ్యప్రదేశ్, ఇండియా న్యూస్ ఛత్తీస్‌గఢ్, ఇండియా న్యూస్ పంజాబ్, ఇండియా న్యూస్ ఉత్తరప్రదేశ్) నిర్వహించే ఐటీవి (ఇన్ఫర్మేషన్ టీవీ ప్రైవేట్ లిమిటెడ్)  మీడియా నెట్‌వర్క్‌ వ్యవస్థాపకుడు.
వ్యక్తిగత జీవితం
కార్తికేయ శర్మ 1981 మే 14 న కేంద్ర మాజీ మంత్రి వినోద్ శర్మ, శక్తి రాణి శర్మ దంపతులకు జన్మించాడు. ఆయన ఆక్స్‌ఫర్డ్ యూనివర్సిటీ నుండి బిజినెస్ మేనేజ్‌మెంట్‌లో  బీఎస్సీ (ఆనర్స్),   లండన్‌లోని కింగ్స్ కాలేజీ నుండి బిజినెస్ అడ్మినిస్ట్రేషన్‌లో మాస్టర్స్ పూర్తి చేశాడు. 

కార్తికేయ శర్మ, హర్యానా మాజీ శాసనసభ స్పీకర్ కుల్‌దీప్ శర్మ కుమార్తె ఐశ్వర్య శర్మను వివాహం చేసుకున్నాడు. ఆయనకు గుర్గావ్, ఢిల్లీ, చండీగఢ్, పంజాబ్‌లో ఫైవ్ స్టార్ హోటళ్లలో వాటాలు ఉన్నాయి.
రాజకీయ జీవితం
కార్తికేయ శర్మ 2022 రాజ్యసభ ఎన్నికలలో హర్యానా నుండి బిజెపి & జెజెపిల మద్దతుతో స్వతంత్ర అభ్యర్థిగా పోటీ చేసి  రెండవ ప్రాధాన్యత ఓట్లతో కాంగ్రెస్ అభ్యర్థి అజయ్ మాకెన్ పై గెలిచి రాజ్యసభ సభ్యుడిగా ఎన్నికయ్యాడు. బీజేపీ అభ్యర్థి కృష్ణలాల్ పన్వార్‌కు 3600 ఓట్లు వచ్చాయి. కృష్ణ లాల్ పన్వార్ గెలుపునకు 2934 ఓట్లు అవసరం. అటువంటి పరిస్థితిలో 3600 ఓట్లలో కార్తికేయ శర్మ ఆ ఓట్లలో రెండవ ప్రాధాన్యతలో ఉన్నందున 666 ఓట్లు వచ్చాయి. కార్తికేయ శర్మకు వచ్చిన 2300 ఓట్లకు 666 ఓట్లు జోడించడంతో కార్తికేయ శర్మకు మొత్తం 2966 ఓట్లు వచ్చాయి. అటువంటి పరిస్థితిలో  2900 ఓట్లు పొందిన అజయ్ మాకెన్ ఎన్నికలలో కార్తికేయ శర్మ చేతిలో ఓడిపోయాడు.
మూలాలు 	  

వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు   
వర్గం:హర్యానా వ్యక్తులు
వర్గం:రాజ్యసభ సభ్యులు